Diari Oficial de la Generalitat Valenciana


Sumari del DOGV 4448, del 26-02-2003 (2003/1956)

Informació pública de l'aprovació del projecte d'urbanització de la unitat d'execució de la travessia rotonda del port.
-----------------------------------------------------------------------------------------------------------------------

### Dades del document

Número de DOGV
:   4448

Data del DOGV
:   26-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1956


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del projecte d'urbanització de la unitat d'execució de la travessia rotonda del port. [2003/A1956]
  
L'Alcaldia Presidència, en data 11 de febrer de 2003, va adoptar la següent resolució:
  
«Primer
  
Desestimar les al×legacions formulades pels germans Diago Torrent, relatives al desnivell del nou viari respecte a l'existent; per Concepción Fandos Mechón, relatives al trànsit en les noves vies i a la insuficiència de l'abastament; i per Juan Bautista Martío Cañada, relativa a insuficiències dels desguassos, pels motius exposats en l'informe tècnic transcrit més amunt.
  
Segon
  
Estimar parcialment les al×legacions de Concepción Fandos Mechón, relatives a indemnitzacions, línia elèctrica i punts d'enllumenat; d'Iberdrola, SA, i de Vicente Diago Torrent, relativa al nivell del viari, en el sentit expressat en l'informe tècnic que es trasllada; i estimar l'al·legació de Concepción Fandos Mechón relativa a les connexions de clavegueram.
  
Tercer
  
Aprovar el projecte d'urbanització corresponent al programa d'actuació integrada per al desenvolupament de la unitat d'execució travessia rotonda del port, del vigent Pla General d'Ordenació Urbana (visat núm. 471 CTAC), amb un pressupost global de 38.794,20 euros (EM+19%GG i BI, amb IVA), tenint en compte en la seua execució que:
  
· La direcció facultativa, la designa l'Ajuntament, amb càrrec als costos previstos en la proposició economicofinancera, i és l'Ajuntament qui en supervisa el compliment i liquidació de manera similar al de les certificacions i liquidació de les obres, tot això amb el fi de garantir el correcte compliment de les condicions d'execució del programa, i segons el següent procediment:
  
1. La direcció facultativa la designada l'Ajuntament a proposta de l'urbanitzador. L'Ajuntament es reserva la facultat de rebutjar la proposta, per raons d'incompatibilitat, incapacitat o oportunitat, degudament justificades, si n'hi haguera.
  
2. L'urbanitzador proposa també una assistència tècnica per garantir el correcte seguiment i control de les obres. El nomenament el ratifica igualment l'Ajuntament, i hi són aplicables les cauteles i reserves expressades en el punt anterior.
  
3. La proposta d'assistència tècnica ha de contindre almenys les següents especificacions.
  
- Nom de l'empresa i personal tècnic d'enllaç.
  
- Pla de controls inclosos en la prestació (alineacions, rasants, materials, execució de terraplens i paviments, obres de fàbrica, seguretat i salut, etc.).
  
- Pressupost, amb detall de costos de controls i d'assistència, justificant el seu import en relació amb les quanties habituals de control de qualitat i l'abast de la prestació (mínim 0,5% sobre PEM afectat).
  
4. L'assistència tècnica ha de cursar informes periòdics i resultats dels controls a la direcció facultativa i a l'Ajuntament, de manera sistemàtica i simultània. L'Ajuntament pot formular les instruccions pertinents a l'assistència tècnica, amb coneixement de la direcció, amb el fi de garantir l'efectiu seguiment i control de les obres.
  
· Són aplicables les disposicions relatives al replantejament, control i recepció de les obres establides en la legislació de contractes de l'estat.
  
· Cal aportar còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com de l'escrita, i de la informació de l'obra realment realitzada.
  
· Abans de l'inici de les obres (acta de comprovació del replantejament), s'han d'aportar els convenis formulats amb les companyies subministradores (Iberdrola, Telefònica, etc.).
  
· L'Ajuntament no admet supòsits de retaxació de càrregues basats en eventuals carències o omissions de les xarxes de serveis previstes respecte a les que definitivament s'implanten i justifiquen en l'execució del projecte.
  
· L'urbanitzador assumeix la reposició de serveis afectats i la retirada de les volades elèctriques sobre les vies, en la mesura que afecten les noves finques que es construiran en la zona.
  
· L'urbanitzador ha d'efectuar els trams de connexió entre la xarxa de clavegueram i la façana de les finques afectades, sempre que estes no tinguen opció de desguàs pels carrers exteriors.
  
Quart
  
Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 de la Llei Reguladora de l'Activitat Urbanística.
  
Cinquè
  
Publicar-ne l'aprovació definitiva en el Diari Oficial de la Generalitat Valenciana, tal com disposa l'article 34 de la Llei 6/1994.
  
Sisè
  
Notificar la present resolució als propietaris, comunicant-los que, contra esta, com a acte que posa fi a la via administrativa, escau interposar, en el termini d'un mes a comptar des de la seua notificació, recurs potestatiu de reposició davant esta Alcaldia, o, en el termini de dos mesos, recurs contenciós administratiu davant la sala d'esta jurisdicció del Tribunal Superior de Justícia de la Comunitat Valenciana, de conformitat amb el que disposa l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol».
  
Cosa que es fa pública per a general coneixement, de conformitat amb el que disposa l'article 34 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.